Nr. 6682/13.04.2023
REFERAT DE APROBARE

Subsemnatul  Dincă Florin Ionuț, viceprimar al Oraşului Boldeşti – Scăeni, în calitate de consilier local, supun spre analiza și aprobarea Consiliului Local Proiectul de hotărâre privind acordarea unui mandat special prin care să votez aderarea  comunei Puchenii Mari, judeţul Prahova, ca  membru al Asociaţiei de Dezvoltare Intercomunitară „Parteneriatul pentru Managementul Apei-Prahova”.
În baza OUG nr. 57/2019, privind Codul administrativ, cu modificările şi completările ulterioare,  vă prezint următoarele:
 Prin Hotărârea Consiliului Local al oraşului Boldeşti-Scăeni nr. 140/30.08.2022 s-a 

aprobat asocierea oraşului Boldeşti-Scăeni cu Judeţul Prahova şi alte unităţi administrativ-teritoriale din judeţul Prahova în Asociaţia de Dezvoltare Intercomunitară  „Parteneriatul pentru Managementul Apei-Prahova”;

 Prin Dispoziţia primarului nr. 851/14.11.2022 s-a delegat calitatea de reprezentant al oraşului Boldeşti-Scăeni în Adunarea Generală a Asociaţiei de Dezvoltare Intercomunitară „Parteneriatul pentru Managementul Apei-Prahova domnului Dincă Florin - Ionuţ, viceprimar al oraşului Boldeşti-Scăeni;

Prin adresa nr. 1539/11.04.2023 Asociaţia de Dezvoltare Intercomunitară „Parteneriatul pentru Managementul Apei-Prahova” notifică autoritatea publică locală că în cadrul Consiliul Local  Puchenii Mari, judeţul Prahova s-a aprobat aderarea la Asociaţie şi, urmare a acestui demers, membrii asociaţiei trebuie să voteze acceptarea aderării, în cadrul adunării generale. 

Pentru a vota hotărârea de acceptare a noilor membri, reprezentanții asociaților în Adunarea Generală au nevoie de un mandat special, prealabil, din partea unităților administrativ teritoriale pe care le reprezintă, acordat prin hotărârea consiliului local conform art. 13, alin. (2) din Statutul asociaţiei;

Față de cele mai sus prezentate, solicit acordarea unui mandat special pentru votarea aderarii comunei Puchenii Mari, judeţul Prahova, ca  membru al Asociaţiei de Dezvoltare Intercomunitară „Parteneriatul pentru Managementul Apei-Prahova”.
Viceprimar,
în calitate de consilier local
DINCĂ FLORIN IONUȚ
Consiliului Local al Oraşului Boldeşti – Scăeni
